Sa fie bravura, sau altceva? Un roman cu prea mult tupeu s-a filmat cu ajutorul unui complice chiar in timp ce fura dintr-un supermarket din Marea Britanie.

Ca si cum n-ar fi fost deajuns, si-a postat ispravile pe Facebook. Protagonistul si-a propus se pare sa dea o lectie "despre cum sa furi cu talent".

In mod sigur nu si-a facut deloc griji ca a contribuit la perceptia pe care o au britancii fata de noi. Totul, in contextul in care Chanel 4- a dat publicitatii un documentar care nu prezinta romanii intr-o lumina foarte buna.

Romanul plecat chipurile la "munca" la Londra - afirma pe pagina sa de Facebook ca "lucreaza" pentru un brand celebru de moda.

Se mandreste atat de mult cu ispravile sale incat tine sa le impartaseasca si "prietenilor" de pe retelele de socializare.

"- Ce e asta? E stilul..banana! Banana! O bagi aici! Ai inteles? Acum mergem la raionul de carne. /- Ce vrei sa mananci, puiul meu, de aici? / Oh, scuzati--ma", se aude pe filmare.

Hotul care fura din galantare si complicele sau sunt prevazatori, nu vor sa riste fara rost: "- Aici este problema.. Venim maine sa luam niste carne pentru ca /acum/ este militia, e femeia /angajata la raft/".

In orice caz, concluzia e clara: "Asa se fura, in stilul asta. Intri pe partea aia, iesi pe partea aia. Si facem jumi-juma! Sa moara familia mea daca nu ajung eu la puscarie de mai fur de 2-3 ori .."

Intrucat contul de pe reteaua de socializare este accesibil oricui, politistii n-ar trebui sa faca prea multe eforturi ca sa le dea de urma celor doi. Oricum, pana una alta, pagina on-line respectiva e plina de aprecieri venite de la cei de la o teapa cu eroii nostri.

Totusi, aceste filmulete nu fac decat sa sporeasca si mai mult exasperarea imigrantilor romani care, in marea lor majoritate, isi castiga cinstit painea in Regatul Unit. Ei se plang ca din cauza unor astfel de indivizi, romanii sunt catalogati de-a valma.